*Az alábbi feladatot több leckén keresztük fogjuk megoldani!*

**Feladat:** Állítsa össze az alábbi adatok felhasználásával a „Ki\_ha\_te\_nem” Zrt. eredménykimutatását, mérlegét, valamint cash-flow kimutatását!

1. A vállalkozás év közben 100.000 eFt + 25% áfa eladási áron értékesített készterméket, míg 20.000 eFt + 25% áfa eladási áron szolgáltatást nyújtott. A fizetés átutalással fog megtörténni, készpénzes értékesítés nem történt.
2. A vevők év közben 151.000 eFt-ot kifizettek a bankszámlánkra. A bankértesítés megérkezett.
3. Az aktivált saját teljesítmények értéke 0.
4. Az időszakban vásároltunk 40.000 eFt + 25% áfa áron anyagot. A fizetés átutalással fog megtörténni, készpénzes vásárlás nem történt.
5. Felhasznált anyagok értéke 30.000 eFt.
6. A szállítóknak kifizettünk az időszak során 49.000 eFt-ot. A bankértesítés megérkezett.
7. A munkavállalókkal kapcsolatban felmerült 29.300 eFt bruttó bér, 5.900 eFt bérjárulék, valamint 4.800 eFt egyéb személy jellegű kifizetés (cafatéria).
8. A munkabérrel kapcsolatos tételek rendezése során év végére maradt 20.000 eFt munkabértartozás és 5.000 eFt szja tartozás.
9. A tárgyi eszközök és immateriális javak értékcsökkenése 20.000 eFt.
10. Időszakban egy tárgyi eszközt értékesített a vállalkozás, amelynek könyv szerinti értéke 25.000 eFt, eladási ára 30.000 eFt + 25% áfa. A vevők a tartozásukat rendezték.
11. Az időszakban a vállalkozás 20.000 eFt + 25% áfa összegben tárgyi eszközt vásárolt, amelyet ki is fizetett.
12. A vállalkozás működésével kapcsolatban 5.000 eFt helyi iparűzési adó keletkezett, amely megegyezik a korábban befizetett adóelőleggel.
13. Időszak során 5.000 eFt kamatot fizetett ki a vállalkozás hitelei után.
14. A vállalkozás a tavalyi évi társasági adótartozást kifizette, a tárgyévi társasági adófizetési kötelezettség értéke 5.000 eFt.
15. A társaság saját tőkéjében az eredménnyel kapcsolatos tételeken kívül változás nem történt.
16. A vállalkozás az időszakban kifizetett 8.500 eFt forgóeszközhitelt, valamint a beruházási hitel esedékes törlesztőrészletét 1.500 eFt-ot. A beruházási hitel következő évi törlesztőrészlete 1.500 eFt.
17. A vállalkozás az éves áfa tartozását év végéig nem rendezte.
18. A vállalkozás 22.500 eFt kölcsönt adott 3 évre egyik leányvállalatának. A visszafizetés egyösszegben történik a 3. év végén. A kölcsön kamatmentes.
19. A pénztár záróállománya 7.000 eFt.

|  |
| --- |
| Eredménykimutatás   |
|   | *Előző év* | *Tárgy év* |
| Nettó árbevétel |  113 000  |  120 000  |
| Aktivált saját teljesítmény |  -  |  -  |
| Anyag jellegű ráfordítások |  28 000  |  30 000  |
| Személyjellegű ráfordítások |  37 000  |  40 000  |
| Értékcsökkenés leírás |  20 000  |  20 000  |
| Egyéb bevételek |  28 000  |  30 000  |
| Egyéb ráfordítások |  28 000  |  30 000  |
| **Üzemi (Üzleti) tevékenység eredménye** |  **28 000**  |  **30 000**  |
| Pénzügyi bevételek |  -  |  -  |
| Pénzügyi ráfordítások |  5 000  |  5 000  |
| **Adózás előtti eredmény** |  **23 000**  |  **25 000**  |
| Társasági adó |  5 000  |  5 000  |
| **Adózott eredmény** |  **18 000**  |  **20 000**  |

**Második lépésként állítsuk össze a mérleget!**

|  |
| --- |
| **Mérleg** |
| *Eszközök* | *Előző év* | *Tárgy év* |  | *Források* | *Előző év* | *Tárgy év* |
| **Befektetett eszközök** |  75 000  |  |   | **Saját tőke** |  40 000  |  |
| Tárgyi eszközök |  75 000  |  |   | Jegyzett tőke |  30 000  |  |
| Adott kölcsön |  -  |  |   | Eredménytartalék | - 8 000  |  |
|   |   |  |   | Adózott eredmény |  18 000  |  |
| **Forgóeszközök** |  27 000  |  |   | **Kötelezettségek** |  62 000  |  |
| *Készletek* |  *10 000*  |  |   | *Hosszú lejáratú köt.* |  *10 000*  |  |
| Anyagok |  10 000  |  |   | Beruházási hitel |  10 000  |  |
| *Követelések* |  *11 000*  |  |   | *Rövid lejáratú köt.* |  *52 000*  |  |
| Vevők |  11 000  |  |   | Munkabértartozás |  18 000  |  |
|   |   |  |   | Szja tartozás |  5 000  |  |
| *Pénzeszközök* |  *6 000*  |  |   | Szállítók |  14 000  |  |
| Bankbetétek |  5 000  |  |   | Áfa tartozás |  -  |  |
| Pénztár |  1 000  |  |   | Hitelek |  10 000  |  |
|   |   |  |   | Társasági adó tartozás |  5 000  |  |
| **Összesen** |  **102 000**  |  |  | **Összesen** |  **102 000**  |  |